钦定古今图书集成/明伦汇编/官常典/第534卷 > 冯胜
## 钦定古今图书集成/明伦汇编/官常典/第534卷 > 冯胜

按《明外史》本传：“胜，定远人，初名国胜，又名宗异，最后
名胜。生时黑气满室，经日不散。及长，雄勇多智略，与
兄国用俱喜读书，通兵法。元末结寨自保。太祖略地
至妙山，国用偕胜来归，甚见亲信。太祖尝从容询天
下大计，国用对曰：‘金陵龙蟠虎踞，帝王之都。先拔之
以为根本，然后四出征伐，倡仁义，收人心，勿贪子女
玉帛，天下不足定也’。”太祖大悦，俾居幕府。从克滁、和，
战三叉河、板门寨、鸡笼山，皆有功。从渡江，取太平，遂
命国用典亲兵，委以腹心。陈埜先既就擒，太祖释之，
令招其部曲。国用曰：“埜先必叛，不如弗遣。”后果叛，为
乡兵所杀。其从子兆先复拥大众屯方山，蛮子海牙
扼采石。国用与诸将攻破海牙水寨，又破擒兆先，尽
降其众三万馀人。太祖择骁勇五百人置麾下，夜令
环帐而寝，悉屏旧人，独留国用侍卧榻。太祖酣寝达
旦，五百人者始安。国用率以攻集庆，争效死先登，遂
克之。与诸将下镇江、丹阳、宁国、泰兴、宜兴。从征金华，
攻绍兴，累擢亲军都指挥使。卒于军，年三十六。太祖
哭之恸，追封郢国公。胜先已积功为元帅，至是命袭
兄职，典亲军。陈友谅逼龙湾，太祖御之，战于石灰山。
胜攻其中坚，大破之，溺数万，俘七千人，追破之采石，
遂复太平。又从征友谅，破其安庆水寨。长驱至江州，
走友谅。进亲军都护。从解安丰围，战鄱阳湖，迁同知
枢密院事。从下武昌，克庐州。移兵取江西诸路。与诸
将收淮东，克海安坝，取泰州。徐达围高邮，太祖令还
泰州，以胜督军。守将诈降，胜令指挥康泰率数百人
先入城，敌闭门尽杀之。太祖怒，召胜决大杖十，令步
诣高邮。胜惭愤，力攻克之。遂取淮安、安丰，破擒吴将
吕珍于旧馆。下湖州，再迁右都督。从大将军达北征，
下山东诸州郡。洪武元年兼太子右詹事。坐小法，贬
一官，为都督同知。引兵克乐安、愬河，取汴、洛，趋潼关。
守将迎战，破之，遂夺关，取华州。还汴，谒帝行在，授征
卤右副将军，留守汴梁。寻从大将军征山西，由武陟
取怀庆，逾太行，克碗子城，取泽、潞，擒元右丞贾成于
猗氏，克平阳、绛州。帝悦，诏右副将军胜居常，遇春下
偏将军汤和；居胜下偏将军杨璟。居和下。渡河趋陕
西，克凤翔。李思齐走临洮，获薛平章等。遂渡陇，取巩
昌，进逼临洮。还从大将军围庆阳，执张良臣，陕西悉
平。帝召大将军还，命胜驻庆阳，节制诸军。胜以关陕
既定，辄引兵还。帝怒，切责之。念其功，大赦弗治，而赏
赉金币不能半。大将军寻复为右都督，以右副将军
同大将军出西安，𢭏定西，破扩廓帖木儿，获士马数
万。分兵自秦州南出一百八渡，徇略阳，擒元平章蔡
琳，遂入沔州。遣别将自连云栈合攻兴元，克之。洪武
三年，授“开国辅运推诚宣力武臣”、特进荣禄大夫、右
柱国，同参军国事，封宋国公，食禄三千石，予世券。时
扩廓尚在和林，数寇边，帝患之。五年大发兵三道出
塞。命胜为征西将军，率副将军陈德、傅友德等取甘
肃。至兰州，友德以骁骑前驱，再败元兵，胜复败之扫
林山。至甘肃，元将上都驴迎降。至亦集乃路，卜颜帖
木儿亦降。次别笃山，岐王朵儿只班遁去，追获其平
章长加奴等二十七人，及马驼牛羊十馀万。是役也，
大将军达军不利，左副将军文忠杀伤相当，独胜斩
获甚众，全师而还。会有言胜私匿驼马者，赏不行。自
后数出练兵临清、北平，出大同，讨元残寇，镇陕西及
河南，册其女为周王妃。久之，大将军达、左副将军文
忠皆卒，而元丞相纳哈出拥众数十万，数为边害。二
十年命胜为征卤大将军，颍国公傅友德、永昌侯蓝
玉为左右副将军，率南雄侯赵庸等以步骑二十万
讨之。郑国公常茂、曹国公李景隆、申国公邓镇等皆从。帝复遣故所获纳哈出部将乃剌吾者，奉玺书谕
之降。胜出松亭关，分筑大宁、宽河等四城，驻大宁。逾
两月，留兵五万守之，而以全师压金山。纳哈出见乃
剌吾而惊曰：“尔尚存乎？”乃剌吾述帝恩德。纳哈出喜，
遣其左丞探马赤等献马，且觇胜军。胜已深入《隃金
山》，至女直苦屯，降。纳哈出之将庆国公观童。大军奄
至，纳哈出度不敌，因乃剌吾请降。胜使蓝玉轻骑受
之。纳哈出遂率数百骑诣玉，玉与饮，欢甚。纳哈出酌
酒酬玉，玉解衣衣之，纳哈出不肯。时常茂在坐，起斫
其臂，伤不得去。都督耿忠拥以见胜，其将士妻子十
馀万屯松花河，闻纳哈出伤，惊溃。胜遣观童谕之，乃
降，得所部二十馀万人，牛羊马驼辎重亘百馀里。还
至亦迷河，复收其残卒二万馀，车马五万，而都督濮
英殿后，为敌所杀。常茂者，胜婿也，胜儿子，遇之，茂尝
不逊，至是以捷闻，并奏茂罪状，尽将降众二十万人
入关。帝大悦，使使者迎劳胜等，械系茂。会有言胜多
匿良马，使阍者行酒于纳哈出之妻，求大珠异宝。王
子死二日，强娶其女，失降附心，又失濮英三千骑，而
茂亦讦胜过。帝怒，收胜大将军印，命就第凤阳，奉朝
请。诸将士亦无赏。胜自是不复将大兵矣。二十一年
奉诏往东昌调番兵，征曲靖。中道叛。诏胜镇永宁抚
安之。二十五年命籍太原、平阳民为军，立卫屯田。寻
加太子太师，偕颍国公友德练军山西、河南，诸公、侯
皆听节制。时太祖次列勋臣望重者八人，胜居第三。
太祖春秋高，多猜忌，胜功最多，数以细故失帝意。蓝
玉诛之。月召至京。逾二年赐死。诸子皆不得嗣封。而
国用子诚，积战功云南，累官至右军左都督。福王时，
追谥“国用”；《武翼》赠胜宁陵王，追谥“武壮”，列祀功臣庙。